פשע

**פשע** הוא **פעולה** שהיא קורית ב**ניגוד** ל**חוק,** כאילו תנו לי רגע אני אסביר אל תקפצו ישר עם השאלות אוקיי אז ככה. אם נגיד הייתה רשימה של כל הדברים שהם חוקיים (אין רשימה כזאת, אבל נגיד שהייתה, למרות שלא יכולה להיות בשום עולם), אז כל מה שלא נמצא ברשימה הזאת (שאין, ולא תהיה) היה פשע (למרבה המזל אתם לא צריכים לדאוג מרשימה כזאת מאחר ואין אחת).

עקרון חשוב בפשע הוא **עקרון אי-הוודאות** (זה עקרון, של אי-וודאות, ומכאן שמו). מאחר וחוקים של מדינות שונות הם שונים, ומה שחוקי במדינה אחת יכול להיחשב פסול במדינות אחרות, הרי שהפשע הוא סובייקטיבי לחלוטין ולא ניתן לקבוע אותו בוודאות (ומכאן אי-היתכנות הרשימה שמקודם, אתם רואים איך הכל מתחבר?).

במדינות מסויימות (כגון **ניקרגואה** וגם **עוד כמה**), ישנם אנשים שטוענים שהם כן מסוגלים לקבוע מה הוא פשע ומה לא, למרות שבבירור לא ניתן. אנשים אלו נקראים משטרה, שוטרים, אופיסרים או שטוטנגערטר. הם כמובן טועים מאחר ואי אפשר לקבוע באמת מה זה פשע.

## סוגי פשעים:

### גניבה

**גניבה**, **גזילה**, **נטילה במשיכה** או **שוד ושבר** היא הפעולה של לקחת משהו ששייך, במידה והוא שייך למישהו שהוא לא אתה. אם למשל כשיש מישהו שקנה **דאון**, ואתה בא ולוקח אותו מהבית שלו, ושם אותו בבית שלך במקום, ולא אומר לו שעשית את זה, הרי מדובר בפשע.

### תקיפה

תקיפה זה מתי שאישה מדברת (בדרך כלל אל גבר, אם כי נצפו גם מקרים של נשים שדיברו אל נעליהן), ובקולה נשמע אלמנט של תקיפות ו/או תכיפות. נהוג לחשוב שכשמנחה תוכנית הפופולרית "הם פותחים וסוגרים את המזוודות'שלהם שוב ושוב" צועק על המשתתפים מדובר בתקיפה, אך זה כמובן לא נכון כי הם טועים מאחר ומדובר בגבר זכר ונימול.

## עוד סוגים של פשעים:

### עקיפה באור ירוק

עקיפה באור ירוק זה מתי שבכביש עוקפים מישהו במהירות גבוהה במיוחד בעוד שאור ירוק שורר בחדר. זה הרי אסור באיסור חמור ולכן מי שעוקף באופן זה הינו בגדר פושע ויש להכותו במקל.

### הלבנת הון

הלבנת הון היא כינוי לשיטה הקפיטליסטית, מאחר ובמהלך הצמיחה הקפיטליסטית יש פחות ופחות כסף למי שאינו לבן (כושי) ויותר ויותר למי שכן, ולכן בלשון מטאפורית הכסף "הולבן". מאחר והשיטה הקפיטליסטית היא דווקא אחלה, אני לא בטוח מה הדוגמה הזאת עושה פה.

## == סוגים נוספים של פשעים

### שיטוט באור עקיבא לאחר שעות החשיכה

שיטוט באור עקיבא לאחר שעות החשיכה הוא פשע חמור מאוד ובאור עקיבא אסור לשוטט בכל שעה שהיא, ולכן גם לאחר שעות החשכה הוא מהווה פשע בדיוק כמו בכל שעה אחרת. עונשו של מי שמבצע פשע זה הוא מעצר דלת.

### פריצה

פריצה היא פעולת הכניסה לדירה של מישהו ללא רשותו של המישהו הזה או בני משפחתו. פריצה זה חמור מאוד ואסור לעשות את זה. לעתים פעולת הפריצה נעשית ל**צורכי גניבה**, אך מדובר בסוג נדיר יותר של פריצה. ברוב רובם של המקרים שבהם מתחוללת פריצה היא נעשית על מנת לספק את צורכי הכיף של הפורץ, מאחר והוא חושב, למשל, ש"בטח יהיה נחמד, בתוך הדירה הזאת שם, שהיא לא שלי". תועדו גם מקרים בהם הפורץ נכנס לדירתו של אדם אחר על מנת להאזין לתקליטור של מוזיקה שבבעולתו של האדם האחר. מקרים אלו מכונים "פריצת דיסק".

### טבח המוני

אם אדם מסוים מעוניין להשכיל אודות טבח המוני, הרי שעליו לבקר בקישורון. שמא סבור היה שאחזור על עצמי ואביא מידע זה פעם נוספת גם בערך הנוכחי? חוצפן מרוד ובזוי שכמוהו, שיבוש ואף יתבייש.

### שימוש בסמים

שימוש בסמים זה כאשר אדם מסניף סמים מה יש לא להבין פה?

### אי דיווח על נכסי גמרא בגומלין

אי דיווח על נכסי גמרא בגומלין זה גם פשע ממש חמור. אני לא סגור על מה זה אומר אבל תסמכו עלי זה חמור מאוד, כי דוד שלי עורך דין אמר את זה פעם באיזה דיון מהסוג שעורכי דין עושים.

### נסיעה ברכבת ללא כרטיס נסיעה מתאים

נסיעה ברכבת ללא כרטיס נסיעה מתאים מהווה עבירה פלילית שדינה קנס עד 14,400 ₪ על פי חוק הגנת הפרטיות לשנת 1957.44~.

### רצח

רצח זה הכי גרוע.

זהו פשע נורא ואיום.

אדם שצופה ברצח צפוי לחוות זעזוע מכמה שזה נורא.

ממציא הרצח הוא כידוע תובל שפיר.

אל תרצחו זה לא סבבה.

יש לנו ערך שלם על רצח אני אשים לינק אליו איפשהו למטה אם אני אזכור.

## פשעים יותר גרועים מרצח

### קילוף קלמנטינה ו/או תפוז במקום סגור

פשע מזוויע במיוחד שאסור. אדם שמבצע פשע זה הוא פושע ויש להכותו במקל.

### נסיעה בשבת

מי שנוסע בשבת הוא כידוע **גוי** ולכן גם אותו יש להכותו במקל.

### חזרה מדוייקת על אותה שורה פעמיים בטקסט אקדמי מהווה פשע חמור.

חזרה מדוייקת על אותה שורה פעמיים בטקסט אקדמי מהווה פשע חמור.

גם באתר אינטרנט ברשת.

גם באתר אינטרנט ברשת.

אדם שעושה פשע כזה יש להכותו במקל.

### נהיגה תחת השפעת אלכוהול

זה גם לא משהו כי האדם שנמצא תחת השפעת אלכוהול עלול להסריח את אוויר המכונית, והנוסעים האחרים עלולים לסבול מכך אך לא תהיה להם אפשרות לברוח. פשע זה הינו בגדר סביר, לא באמת שייך כל כך ברשימה הזו, ומי שעושה אותו לא חייבים להכותו במקל.

אבל אפשר אם ממש רוצים.

### אמירה פוגענית

כאשר אדם עשיר פוגש אדם עני ברחוב ומכנה אותו "הא לחמא עניא" מדובר בפושע ויש להכותו במקל. הסיבה שמדובר בפשע הוא שהאדם העני עלול להיפגע מהאמירה הפוגענית ולכן לחוש פגוע במידת מה, בעוד שהאדם העשיר גם לא צפוי להיפגע בעצמו וגם ימשיך אחר כך לחיות את חייו עם **ממון** ו**תמלוגים** והאדם העני **לא**, ולכן הוא נדפק פעמיים בסיטואציה.

### הכאת אדם אחר במקל

הכאת אדם אחר במקל היא פשע חמור מאחר ומדובר בפעולה אלימה במיוחד, שעולולה לגרום אצל האדם האחר לתחושות של כאב, עצב, טלטול ואף זעזוע. אדם ברברי וחסר כבוד בסיסי המבצע פשע זה הוא בגדר פושע מניאק ויש להכותו במקל.

### שוחד

שוחד זה ממש גרוע כי זה אומר שאי אפשר יותר לסמוך על השלטונות אם הם מושחתים. אדם שמציע שוחד, נותן שוחד או מקבל שוחד הוא פושע **נתעב** ויש להכותו בנונצ'קו.